EkBass/fiwiki-20250220-pages-articles huggingface dataset:
Terje Olsen

Terje Olsen oli 1870-luvulla Suomen Lapissa vaikuttanut norjalainen puutavaraliikemies, joka oli ensimmäisenä käynnistämässä Lapissa laajamittaisia puutavaran hakkuita ja sahateollisuutta. Englannissa asunut Olsen saapui Kemiin vuonna 1870. Hän teki 1871 sopimuksen Metsähallituksen kanssa 500 000 rungon hakkaamisesta Kemijoen vesistön kruununmetsistä viiden vuoden aikana. Olsen teki sopimuksen englantilaisen Hullissa toimineen Steweni & Olsenin nimissä, mutta hakkuut olivat niin mittavia, että ne ylittivät Olsenin resurssit. Hän siirsi sopimuksen sen vuoksi Norjan Kristianiassa toimineelle Holst & Fleischer -yhtiölle. Sopimuksen mukaan hakatut tukit oli sahattava Kemijokisuussa ja niinpä Holst & Fleischer sekä Göteborgs Handelskompani perustivat Kemi Ångsågs Aktiebolagetin, jonka kuusiraaminen höyrysaha valmistui Karihaaraan vuonna 1874. Sahalle saapui työhön yli sata ammattimiestä Norjasta. Terje Olsen toimi Kemi Ångsågs Aktiebolagetin metsäpäällikkönä vuoteen 1877 saakka, jolloin yhtiö teki konkurssin holtittoman taloudenpidon takia. Karihaaran höyrysaha jatkoi toimintaansa seisokin jälkeen uuden Karihaara Ångsågs Aktiebolaget -nimisen yhtiön omistuksessa. Holst & Fleischer oli myös tämän yhtiön pääosakas. Olsen rakennutti myös Rovaniemelle niin sanotun Konttisen kartanon, jossa toimi myöhemmin Kemi-yhtiön metsäkonttori. Rakennus tuhoutui talvisodan aikana vuonna 1940 Rovaniemen ilmapommituksessa. == Lähteet == * Tapio Karjalainen : Puutavarayhtiöiden maanhankinta ja -omistus pohjois-Suomessa vuosina 1885-1939, luku 2.2 Pohjois-Suomessa puunjalostusteollisuutta harjoittaneet yhtiöt. Humanistinen tiedekunta, Historian laitos, Oulun yliopisto 2000 Luokka:Norjalaiset henkilöt Luokka:Syntymävuosi puuttuu Luokka:Kuolinvuosi puuttuu
Kromihappo

Kromihappo (H2CrO4) on vahva happo, joka tunnetaan vain liuoksenaan. Sitä muodostuu dikromihapon (H2Cr2O7) kanssa, kun kromitrioksidia liuotetaan veteen tai rikkihappoon tai kromaatti- ja sikromaattiyhdisteistä rikkihapolla. Myös kromitrioksidista, jota voidaan pitää kromihapon anhydridinä, käytetään usein nimeä kromihappo. Kromihappojen suolat ovat kromaatteja ja dikromaatteja. ==Ominaisuudet== Kooltaan ja tetraedriseltä geometrialtaan kromihappo muistuttaa rikkihappoa. Molemmissa myös keskusatomin hapetusluku on +6. Vaikka kromihappo onkin suhteellisen vahva on se huomattavasti rikkihappoa heikompi, sitä ei ole myöskään pystytty eristämään ja se pelkistyy hyvin helposti. Vedessä se deprotonoituu kromaatti-ioniksi ja vety-ioniksi ja protonoimaton muoto on vallitseva vain hyvin happamissa olosuhteissa. Typpihappo- ja perkloorihappoliuoksissa on havaittu myös muoto HCrO4-.Billie J. Page & Gary W. Loar: Chromium Compounds,Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio ==Käyttö== Kromihappo on voimakas hapetin, minkä vuoksi sitä käytetään laboratorioissa lasitavaroiden puhdistamiseen. Ongelmana on kuitenkin kuusiarvoisen kromin myrkyllisyys ja karsinogeenisuus. Kromihappo kykenee hapettamaan monia orgaanisia yhdisteitä. Sillä voidaan hapettaa primaariset alkoholit aldehydeiksi ja usein myös edelleen karboksyylihapoiksi, sekundääriset alkoholit ketoneiksi. Lisäksi se voi hapettaa myös alkeenejä ja aromaattisia hiilivetyjä. Yhdisteen alkoholienhapetusmekanismin arvellaan sisältävän kromaattiesterin, joka hajoaa kahden elektroninsiirron seurauksena, jolloin myös yksi hiilen ja vedyn välinen sidos katkeaa ja hiilen ja hapen välille syntyy kaksoissidos.Fillmore Freeman: Chromic acid, e-EROS Encyclopedia of Reagents for Organic Synthesis, John Wiley & Sons, New York, 2001 Teoksen verkkoversio Kromihaposta voidaan valmistaa myös muita yhdisteitä esimerkiksi suolahapon ja kromihapon välisessä reaktiossa muodostuu kromyylikloridia. ==Lähteet== Luokka:Epäorgaaniset hapot Luokka:Kromiyhdisteet
Planète Trappes Volume 2

Planète Trappes Volume 2 on La Fouinen toinen mixtape, jonka julkaisi Banlieue Ouest vuonna 2006. Levyllä vierailivat muun muassa Canardo, Mariam, Gued'1, Sleys Bastos ja Express D.Planète Trappes vol 2 fnac Viitattu 21.9.2010 == Kappaleet == # # # # # (feat. Canardo) # # (feat. Mariam) # (feat. Jazz Malone & Tefis) # # (feat. Canardo) # # # (feat. Gued'1) # (feat. Sleys Bastos) # # # # # # (feat OUF Mafia) # # (feat. Express D) # ==Lähteet== Luokka:Vuoden 2006 albumit Luokka:La Fouinen albumit Luokka:Mixtapet
Turku Biennaali

Turku Biennaali on Aboa Vetus & Ars Nova -museossa Turussa joka toinen vuosi järjestettävä kansainvälinen nykytaiteen näyttely.Turku Biennaali 2009 Viitattu 21.9. 2010. Biennaali järjestetään parittomina vuosina, ja kullakin näyttelyllä on omat kuraattorinsa. Teokset eivät ole olleet aiemmin esillä. Nykymuodossaan näyttelyä on järjestetty säännöllisesti vuodesta 2003 alkaen. Edellinen biennaali oli ollut vuonna 1998. Biennaaleja oli järjestetty 1980- ja 1990-luvulla muttei säännöllisesti joka toinen vuosi, ja näyttelyiden kokoamisperiaate erosi nykyisestä.Turku Biennaali 2005 hankesuunnitelma Viitattu 21.9.2010. Biennaaliin liittyy monia oheistapahtumia, kuten erikoisopastuksia, esitelmiä, työpajoja ja yleisösuosikin äänestys. ==Lähteet== ==Aiheesta muualla== *Turku Biennaalin verkkosivusto *Turku Biennaalin 2011 taiteilijat valittu Luokka:Suomen taidenäyttelyt Luokka:Turun tapahtumat Luokka:Turun kuvataide
Planet Michael

Planet Michael on SEE Virtual Worldsin kehittämä ilmainen MMOG tietokonepeli, joka oli tarkoitus julkaista vuoden 2012 aikana. Peli tarjoaa faneille ympäri maailmaa innovatiivisen interaktiivisen ja sosiaalisen pelikokemuksen, joka juhlistaa Michael Jacksonin elämää taiteilijana ja ihmisystävänä. Planet Michael on yksi ensimmäisiä teemallisia planeettoja SEE Virtual Worldsilta, joka tarjoaa valtavan dynaamisen 3D ympäristön. Peli julkaistaan ladattavana versiona verkosta, eikä se sisällä kuukausimaksua. Peliä ei ole kuitenkaan vieläkään julkaistu,eikä pelin virallista sivua ole päivitetty kahteen vuoteen, joten peliä ei tulla todennäköisesti julkaisemaan. == Lähteet == == Aiheesta muualla == *Pelin kotisivu Luokka:Michael Jackson -videopelit Luokka:Vuoden 2011 videopelit
Maito ja Terveys

Maito ja Terveys – Mjölk och Hälsa ry. on vuonna 1958 perustettu kansanterveysjärjestö. Järjestön tavoitteena oli parantaa kansanterveyttä ja kansanravitsemusta sekä lisätä raittiita elämäntapoja edistämällä maidon ja maitovalmisteiden käyttöä. Maito ja Terveys ry:n varsinaisiin jäseniin kuului 17 kansanterveys-, kotitalous- ja neuvontajärjestöä, tutkimustahoa, maito-, maatalous-, liikunta- ja nuorisoalan järjestöä. Toiminta rahoitettiin ohjelma-/hankerahoituksella ja kannatusjäsenillä. Maito ja Terveys ry:n toiminta itsenäisenä yhdistyksenä päättyi kesäkuussa 2020. Yhdistyksen työtä jatkaa Ruokatieto Yhdistys ry. == Toiminta == Tarkoituksensa toteuttamiseksi järjestö * harjoitti tiedotus- ja julkaisutoimintaa oikeasta ravitsemuksesta ja maidon merkityksestä, * seurasi kansanterveyteen ja kansanravitsemukseen kohdistuvaa tieteellistä tutkimustyötä, * ylläpiti yhteyttä ravitsemuskasvatusta harjoittaviin kotimaisiin ja ulkomaisiin yhdistyksiin ja järjestöihin ja * järjesti kokous-, koulutus- ja esitelmätilaisuuksia. * Julkaisi eri ikäryhmille esitteitä ja muuta aineistoa koskien maitoa osana terveyttä edistävää ruokavaliota. Esitteitä saivat mm. tilata terveydenhuollon ammattilaiset yksilöohjauksen tueksi. Julisteita oli monen kouluravintolan seinillä. Maito ja Terveys ry:n viestintä noudatti suomalaisten ravitsemussuositusten linjauksia ja oli tuotemerkkeihin nähden puolueetonta. Järjestö julkaisi Ravitsemuskatsaus-lehteä, jonka toimituskuntaan kuului kuuluu ravitsemuksen asiantuntijoita. Järjestö toimi vuorovaikutuksessa erityisesti opetuksen ja terveydenhuollon, viestinnän ja ravitsemuksen ammattilaisten kanssa. Yhteisrahoitteisten maataloustuotteiden tiedotus- ja menekinedistämisohjelmien sekä kansallisten hankkeiden avulla tavoitettiin myös suoraan kuluttajia. == Maitolähettiläs (ent. Maitotyttö) == Maitolähettiläs työskentelee Maito ja Terveys ry:ssä maidon ravitsemuksen asiantuntijana. Hänen työnkuvaansa kuuluvat vierailut esimerkiksi kouluissa, päiväkodeissa sekä liikunta-, nuoriso- ja terveysjärjestöjen tapahtumissa eri puolilla Suomea. Maitolähettiläs tapaa työssään myös ruoka- ja liikunta-alan sekä terveydenhuollon ammattilaisia. Hän jakaa tietoa ja keskustelee terveellisistä ruokailutottumuksista ja erityisesti maidon osuudesta ravitsemuksessa. Vuonna 2019 nimi muutettiin maidon ja ravitsemuksen asiantuntijaksi. Aikaisemmin tehtävä tunnettiin Maitotyttö-nimellä. Ensimmäinen Maitotyttö valittiin vuonna 1973. ==Lähteet== == Aiheesta muualla == * Packalén, Leena & Urho, Ulla-Marja: Muista maito: Maito ja terveys ry - Mjölk och hälsa rf 50 vuotta 1958-2008, Helsinki, Maito ja terveys, 2008. * maitojaterveys.fi Luokka:Suomalaiset maatalousjärjestöt Luokka:Neuvontajärjestöt
Kalevi Luoma

Kalevi Antero Luoma (s. 10. syyskuuta 1950 Alajärvi) on entinen suomalainen pesäpalloilija. Kalevi Luoma valittiin Vuoden pesäpalloilijaksi 1977 ja 1984. Kärkilyöntikuninkuuden hän voitti kausilla 1977, 1978, 1979, 1981 ja 1984. Pesispörssipisteitä Luoma keräsi urallaan 1773,3. Lyötyjä juoksuja (15+268) Luomalla on runkosarjassa täsmälleen yhtä monta kuin pelattuja otteluitakin, 283. Itä-Länsi -otteluun ja Liitto-Lehdistöön Luoma valittiin yhdeksän kertaa kumpaankin. Suomen mestariksi Luoma joukkueineen kruunattiin 1982 ja 1984. ==Tilastoja Luoman uralta== Vuosi Joukkue Ottelut Kunnarit Lyödyt Tuodut Tehot Kärkil. 1971 Seinäjoki 15 0 5 15 20 - 1973 Alajärvi 22 2 16 18 36 - 1974 Jyväskylän Kiri 22 2 24 22 48 - 1975 Jyväskylän Kiri 22 2 16 18 36 - 1976 Jyväskylän Kiri 22 1 23 21 45 (143) 1977 Jyväskylän Kiri 22 1 22 14 37 169 1978 Jyväskylän Kiri 22 2 31 23 56 152 1979 Jyväskylän Kiri 22 0 33 27 60 203 1980 Jyväskylän Kiri 22 1 18 13 32 136 1981 Jyväskylän Kiri 22 0 24 39 63 168 1982 Jyväskylän Kiri 22 1 19 23 43 162 1983 Jyväskylän Kiri 21 1 18 25 44 149 1984 Jyväskylän Kiri 22 2 19 27 48 176 1986 Jyväskylän Kiri 5 0 0 0 0 10 Yhteensä SM-Runkosarja 283 15 268 285 568 1325 Yhteensä Jatko-ottelut 32 2 26 33 61 227 Kärkilyöntejä alettiin virallisesti tilastoida kaudesta 1977 alkaen. == Saavutukset == === Pelaajana === * 2 SM-kultaa: 1982, 1984 * 4 SM-hopeaa: 1977, 1978, 1979, 1981 * 3 SM-pronssia: 1976, 1983, 1986 * 9 Itä-Länsi- ottelua: 1975-1982, 1984 * Pesäpallon kärkilyöntikuningas: (5) 1977, 1978, 1979, 1981, 1984 http://www.pesis.fi/pesapalloliitto/historia/pelaajatilastot/parhaat- karkilyojat-kausittain/ * Vuoden pesäpalloilija (2): 1977, 1984 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ === Pelinjohtajana === * 1 SM-hopea: 1985 ==Lähteet== * http://www.jyvaskylankiri.fi/historia/historia * Urheilumme Kasvot 3 - sivu 1191 === Viitteet === Luokka:Suomalaiset pesäpalloilijat Luokka:Alajärven Ankkureiden pelaajat Luokka:Jyväskylän Kirin pelaajat Luokka:Seinäjoen Maila-Jussien pelaajat Luokka:Alajärven Ankkureiden pelinjohtajat Luokka:Vimpelin Vedon pelinjohtajat Luokka:Vuonna 1950 syntyneet Luokka:Elävät henkilöt
Aiguille de Triolet

Aiguille de Triolet on Grajisilla Alpeilla, Ranskan ja Italian rajalla sijaitseva 3 870 metriä korkea vuori. ==Aiheesta muualla== * SummitPost Luokka:Alppien vuoret Luokka:Italian vuoret Luokka:Ranskan vuoret Luokka:Italian ja Ranskan raja
Aiguille du Chardonnet

Aiguille du Chardonnet on Grajisilla Alpeilla, Ranskassa sijaitseva 3 824 metriä korkea vuori. ==Aiheesta muualla== * SummitPost Luokka:Alppien vuoret Luokka:Ranskan vuoret Luokka:Ranskan ja Sveitsin raja Luokka:Haute-Savoie
Mont Blanc de Courmayeur

Mont Blanc de Courmayeur on 4 748 metriä korkea Grajisilla Alpeilla Italiassa sijaitseva vuorenhuippu. == Aiheesta muualla == * SummitPost Luokka:Alppien vuoret Luokka:Italian vuoret
Willem Piso

Willem Piso (1611 Leiden – 28. lokakuuta 1678 Amsterdam) oli alankomaalainen lääkäri ja luonnontieteilijä. Willem Pison vanhemmat olivat urkuri Hermann Pies ja Cornelia van Liesvelt. Hän opiskeli lääketiedettä Leidenin yliopistossa, ja valmistuttuaan hän asettui Amsterdamiin hoitamaan lääkärin praktiikkaa. Siellä hän muutti sukunimensä muotoon Piso. Vuonna 1637 Piso valittiin kreivi Johan Maurits van Nassau-Siegenin ja Hollannin Länsi-Intian kauppakomppanian kustantamalle tutkimusretkelle Brasilian hollantilaissiirtokuntaan. Piso osallistui matkalle lääkärinä. Luonnontieteilijänä matkalla oli Georg Marggraf ja taiteilijoina Albert Eckhout ja Frans Post. Perillä Piso valisti sotilaita ja merimiehiä tuoreen kalan, lihan, kasvisten ja hedelmien syönnin tärkeydestä. Hän perehtyi trooppisiin tauteihin, ja oli trooppisen lääketieteen haaran perustajia. Vuonna 1648 retken tieteellinen anti julkaistiin teoksessa Historia Naturalis Brasiliae, missä kuvailtiin muun muassa 133 uutta eteläamerikkalaista lintulajia. Luokka:Alankomaalaiset lääkärit Luokka:Alankomaalaiset ornitologit Luokka:Vuonna 1611 syntyneet Luokka:Vuonna 1678 kuolleet
Punta Helbronner

Punta Helbronner tai Pointe Helbronner on Grajisilla Alpeilla, Italian ja Ranskan rajalla sijaitseva 3 462 metriä korkea vuorenhuippu. ==Aiheesta muualla== Luokka:Alppien vuoret Luokka:Italian vuoret Luokka:Ranskan vuoret
Andienluhtakana

Andienluhtakana (Rallus semiplumbeus) on vaarantunut eteläamerikkalainen rantakana. Lajista tunnetaan kaksi alalajia, joista nimialalaji semiplumbeus elää hyvin pienellä alueella Kolumbian Andien itäosassa. Alalaji peruvianus elää mahdollisesti Perussa. Philip Lutley Sclater kuvaili lajin holotyypin Bogotásta vuonna 1856.The Internet Bird Collection Andienluhtakanan selkä ja siivet ovat ruskeat tummin viiruin. Olkapäät ovat punaruskeat. Linnun pää, rinta ja vatsa ovat siniharmaat ja kyljet mustat. Andienluhtakanan elinympäristöä ovat suot ja muut kosteikot. Laji syö muun muassa hyönteisten toukkia, sammakoita ja kasvienosia. Kantaa uhkaa elinympäristön häviäminen. == Lähteet == Luokka:Luhtakanat Luokka:Uhanalaiset linnut
Patagonianluhtakana

Patagonianluhtakana (Rallus antarcticus) on eteläamerikkalainen rantakana. Laji elää laikuittaisesti mantereen eteläosassa Chilen keskisosista ja Argentiinan pohjoisosista Tulimaahan. Phillip Parker King kuvaili lajin holotyypin Magalhãesinsalmesta vuonna 1828.The Internet Bird Collection == Lähteet == Luokka:Luhtakanat Luokka:Uhanalaiset linnut
Train of Consequences

Train of Consequences on yhdysvaltalaisen heavy metal -yhtye Megadethin single, joka julkaistiin 10. marraskuuta 1994. Kappale julkaistiin samana vuonna yhtyeen kuudennella studioalbumilla, Youthanasialla, ja se on ensimmäinen albumilta julkaistu single. Hot Mainstream Rock Tracks- ja Billboardin singlelistoilla kappale saavutti sijan 29, ja Yhdistyneen kuningaskunnan singlelistalla sen sijoitus oli 22. Suomessa single nousi virallisen singlelistan sijalle 8. Kappaleen on säveltänyt ja sanoittanut yhtyeen laulajakitaristi Dave Mustaine. ”Train of Consequencesin” musiikkivideo sai merkittävästi soittoaikaa musiikkikanava MTV:llä, ja se esitettiin ensimmäisen kerran televisiossa 31. lokakuuta halloween- spesiaalissa Night of the Living Megadeth. Single siivitti Youthanasia- albumista yhtyeelle sen viidennen perättäisen platinalevyn, ja se sisältää nimikkoraitansa lisäksi demokappaleen ”Crown of Worms” (joka julkaistiin myöhemmin uudelleenmasteroidulla versiolla yhtyeen albumista Countdown to Extinction), jonka on kirjoittanut Diamond Head -yhtyeen entinen laulaja Sean Harris. Singlen B-puolella ovat liveversiot yhtyeen kappaleista ”Peace Sells” ja ”Ashes In Your Mouth” sekä coverversio Sex Pistols -yhtyeen kappaleesta ”Anarchy in the U.K.”. Singlen 12-tuumaisessa vinyylipainoksessa on mukana myös yhtyeen kappale ”Holy Wars... The Punishment Due”. Alankomaissa julkaistussa painoksessa single sisälsi myös kappaleen ”Black Curtains” sekä Megadeth-aiheisen tarran. ”Train of Consequencesin” sanoitus kertoo uhkapelien tuhoisuudesta. Kappale on nauhoitettu lopulliseen muotoonsa albumille ja singlelle yhteensä 42 oton kautta. Kappaleen musiikkivideolla yhtyeen jäsenet lukuun ottamatta Dave Mustainea tekevät myös cameo-roolit: basisti David Ellefson on junan kuljettaja, ja kitaristi Marty Friedman sekä rumpali Nick Menza istuvat junassa pelaamassa korttia. == Kappaleet == #Train of Consequences #Crown of Worms #Black Curtains #Ashes in Your Mouth (Live) #Peace Sells (Live) #Anarchy in the U.K. (Live) == Kokoonpano == * Dave Mustaine – soolo- ja rytmikitara, laulu * Marty Friedman – soolo- ja rytmikitara * David Ellefson – bassokitara * Nick Menza – rummut == Lähteet == Luokka:Vuoden 1994 kappaleet Luokka:Megadethin kappaleet
Suuri tuntematon (Surkeiden sattumusten sarja)

Suuri tuntematon on fiktiivinen voima kirjasarjassa Surkeiden sattumusten sarja, jonka on kirjoittanut Lemony Snicket. Kuten nimi kertoo, suuresta tuntemattomasta ei tiedetä paljon. Kooltaan suuri tuntematon on suurempi kuin sukellusveneet Carmelita ja QueequegSe ilmenee kirjassa Synkkä syöveri, eikä se itse välttämättä ole edes laiva tai sukellusvene. Se esiintyi kysymysmerkin muodossa ja usein silloin, kun sitä vähiten odotettiin. Suuri tuntematon esiintyi ensi kerran kirjassa Synkkä syöveri, jossa näytettiin myös, että molemmat sekä kapteeni Vastakarva että kreivi Olaf pelkäävät sitä. Pitää huomata myös, että kreivi Olaf käski Carmelita Spatsia olemaan steppaamatta heidän palatessaan Carmelitaan suuren tuntemattoman tulon aikana. Hän sanoo nimittäin: "En tahdo joutua heidän kaikuluotaimeensa."Synkkä syöveri Kun Baudelairet jätettiin yksin korjaamaan Queequegia, suuri tuntematon saapui paikalle juuri heidän saatuaan Olafin aiheuttaman reiän korjattua. Baudelairet huomaavat varjon vedessä, mutteivät näe tarpeeksi voidakseen sanoa, mikä se on. Lopulta suuri tuntematon menee pois ja Baudelairet pakenevat. Kirjoittaja sanoo tietävänsä, mikä suuri tuntematon on, muttei kerro aiheesta enempää. Kirjassa Loppu mainitaan, että Queequeg seilasi pois merelle mukanaan Kit Snicket, Hirmumyrkyllinen kyy, kapteeni Vastakarva ja hänen poika- ja tytärpuolensa Fiona ja Fernald. He menivät etsimään kuumailmapallokotia, jossa Hector ja Quagmiren sisarukset asuivat, värvätäkseen heidät taistoon VPK:n koulutettuja kotkia vastaan. Myöhemmin haaksirikkoutunut Kit kertoo Baudelaireille, että kotkat puhkaisivat ilmapallot ja pudonnut kori tuhosi Queequegin. Sen jälkeen Suuri tuntematon vei kaikki paitsi Kitin ja Kyyn, vaikkei tiedetäkään, pelastiko vai sieppasiko se heidät. Kit sanoo veljensä - vaikkei sanokaan kummasta veljestä on kyse - kutsuneen kysymysmerkkiä "suureksi tuntemattomaksi", joka on usein kiertoilmaisu sille, mitä tapahtuu kuoleman jälkeen. Loppu-kirjan lopussa Quagmiret, Hector, kapteeni Vastakarva, Fernald, Fiona, Phil ja mahdollisesti myös Baudelairet joutuvat, tai pääsevät, suuren tuntemattoman kyytiin. Kuitenkin kirjassa The Bad Beginning: Rare Edition Snicket mainitsee, että Violet Baudelaire käy Brinyn rannalla kolmannen kerranSnicket, Lemony. (2003). The Bad Beginning: Rare Edition New York: Harper Collins Publishers, ja kirja The Beatrice Letters kertoo, että Kitin tyttärellä on muistoja Baudelaireista. ==Lähteet== Luokka:Surkeiden sattumusten sarja
Warchest

Warchest on Megadethin julkaisema musiikkiboksi. Setti julkaistiin 9. lokakuuta 2007 EMI/Capitol Recordsin kautta. == Kappaleet == === CD 1 === # Killing is my Business... And Business is Good! # The Skull Beneath the Skin # Peace Sells... But Who's Buying? # Wake Up Dead # Devil's Island # Set the World Afire # Into the Lungs of Hell # Anarchy/Problems (Sessionauhoitus, ennenjulkaisematon) # Hook in Mouth # Liar # In My Darkest Hour # No More Mr. Nice Guy (Alice Cooper cover) # "Dark Themes..." - (ennenjulkaisematon) # Holy Wars... The Punishment Due (Casey McMackin demo, ennenjulkaisematon) # Tornado of Souls (demo, ennenjulkaisematon) # Five Magics (demo, ennenjulkaisematon) # Hangar 18 === CD 2 === # Keeping Score..." - ennenjulkaisematon # Symphony of Destruction # Go to Hell # Foreclosure of a Dream # Architecture of Aggression (demo) # Skin o' My Teeth (live, Alpine Valley, East Troy, Wisconsin 23.05.92) # High Speed Dirt (live, Alpine Valley, East Troy, Wisconsin 23.05.92) # Ashes in your Mouth (live, The Cow Palace, San Francisco, Kalifornia 04.12.92) # Sweating Bullets (live, The Cow Palace, San Francisco 04.12.92) # Breakpoint (sessionauhoitus, ennenjulkaisematon) # Angry Again # Train of Consequences # Reckoning Day # New World Order # The Killing Road # Strange Ways (Kiss cover) # Paranoid (Black Sabbath cover) # Diadems # A Tout Le Monde === CD 3 === # Trust # Almost Honest # Use the Man # She-Wolf # A Secret Place (live, Woodstock 25.7.99) # One Thing - Unreleased in the U.S. # Duke Nukem # Insomnia # Crush 'Em # Kill the King # Dread and the Fugitive Mind # Never Say Die (Black Sabbath cover) # Moto Psycho # 1000 Times Goodbye # Coming Home (ennenjulkaisematon U.S.A.:ssa) # Kick the Chair # Of Mice and Men === CD 4 === # Intro/Rattlehead # Wake Up Dead # Hangar 18 # Hook In Mouth # The Skull Beneath the Skin # The Conjuring # In My Darkest Hour # Devil's Island # Take No Prisoners # Peace Sells # Black Friday # It's Electric (Diamond Head cover, vierailijana Sean Harris) # Anarchy in the U.K. (Sex Pistols cover) # Holy Wars... The Punishment Due === Disco 5 (DVD) === # Intro/Holy Wars... The Punishment Due # Wake Up Dead # Hangar 18 # Lucretia # Sweating Bullets # In My Darkest Hour # Tornado of Souls # Ashes in Your Mouth # Peace Sells # Anarchy in the U.K. (Sex Pistols cover) == Aiheesta muualla == * * Luokka:Vuoden 2007 kokoelma-albumit Luokka:Megadethin albumit Luokka:Musiikkiboksit
ZIS-115

ZIS-115 on neuvostoliittolaisen Zavod imeni Lihatšovan autotehtaan (ZIL) valmistama panssaroitu ajoneuvo. ZIS-115:n rakenne perustui ZIL:n valmistamaan ZIS-110-auton rakenteeseen johon panssarointi lisättiin. Auton käyttäjäkunnan muodosti Neuvostoliiton korkein johto. 115
Liitetiedosto

Liitetiedosto (tai sähköpostiliite) on tiedosto, joka on liitetty lähetettävään sähköpostiviestiin. Yksi tai useampia liitetiedostoja voidaan liittää mihin tahansa sähköpostiviestiin ja lähettää vastaanottajalle. Tätä on normaalisti käytetty yksinkertaisena keinona jakaa kuvia tai muita dokumentteja. Tämä eroaa linkitetystä tiedostosta siten, että koko tiedosto on viestin rungon (engl. body) jatkeena. Tästä johtuen massapostitus vaatii myös enemmän tiedonsiirtokapasiteettia kuin linkitetyn tiedoston välittäminen. == Katso myös == * MIME * SMTP Luokka:Tiedostomuodot Luokka:Sähköposti
358 (luku)

358 (kolmesataaviisikymmentäkahdeksan) on luonnollinen luku, jota edeltää luku 357 ja seuraa luku 359. == Matematiikassa == * 358 on puolialkuluku ja siten myös yhdistetty luku. * 358 on vajaa luku, koska 1+2+179 < 358. * 358 voidaan muodostaa kuuden peräkkäisen alkuluvun summana: 47+53+59+61+67+71. * 358 ensimmäisen alkuluvun summa (398 771) on alkuluku. * 358 ensimmäisen alkuluvun kuutioiden summa on alkuluku. * 358. alkuluku miinus 358 (2 053) on alkuluku. * 358:n neliö (128 164) on neljän peräkkäisen alkuluvun (32 027, 32 029, 32 051 ja 32 057) summa.https://prime-numbers.info/list/primes-page-3 * Kun kirjoitetaan 11 ensimmäistä alkulukua kukin takaperin, niiden summa on 358. * Kumpikin positiivisten kokonaislukujen pari, jonka tulo on 358, on summaltaan alkuluku: 358 = 1 \cdot 358 = 2 \cdot 179; 1 + 358 = 359; 2 + 179 = 181. * Kun aloitetaan luvusta 358 ja lisätään siihen toistuvasti sen senhetkiset alkutekijät, saadaan ennen pitkää alkuluku (2 039). 358 on pienin yhdistetty luku, josta päästään alkulukuun tasan 15 askeleella. == Muissa yhteyksissä == * 358 on Suomen kansainvälinen suuntanumero. * 358 Apollonia on pikkuplaneetta. == Lähteet == Luokka:Luonnolliset luvut
Räikkäluhtakana

Räikkäluhtakana (Rallus longirostris) on laajalle levinnyt amerikkalainen rantakana. Lajista tunnetaan 21 alalajia, jotka elävät Yhdysvaltojen rannikoilla Kaliforniassa ja Connecticutista Floridaan, Länsi-Intian saaristossa, sekä Etelä-Amerikan pohjois- ja itärannikolla aina Brasilian Santa Catarinaan saakka. Pieter Boddaert kuvaili lajin holotyypin Cayennesta vuonna 1783.The Internet Bird Collection == Lähteet == Luokka:Luhtakanat
158 Koronis

158 Koronis on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi V. Knorre vuonna 1876. Pikkuplaneetan nimi tulee kreikkalaisesta mytologiasta. Se tulee joko Apollonin rakastetun, tai vaihtoehtoisesti yhden Hyadeista mukaan, sillä molempien nimi on Koronis. Koronis kuuluu Koronis-ryhmään, joka on pikkuplaneettaryhmä asteroidien päävyöhykkeellä. Ryhmä on syntynyt suuremman pikkuplaneetan hajotessa palasiksi törmäyksessä. Koronis on ryhmän nimikkokappale. Sen läpimitta on vain noin 35 kilometriä ja pyörähdysaika noin 14,22 tuntia. Tämän asteroidin radan inklinaatio on hyvin pieni, vain noin 1°. ==Lähteet== *JPL Small-Body Database Browser: 158 Koronis * *Spin vectors in the Koronis family: comprehensive results from two independent analyses of 213 rotation lightcurves *Koronis Family Asteroids Rotation Lightcurve Observing Program *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit Luokka:Koronis-ryhmän asteroidit
Afrikanluhtakana

Afrikanluhtakana (Rallus caerulescens) on afrikkalainen rantakana. Sen elinympäristö käsittää Saharan eteläpuolisen Afrikan, etupäässä Etiopiasta Zairen itäosiin ja Keniaan, sekä sieltä edelleen mantereen eteläkärkeen. Esiintyminen Länsi-Afrikassa epäselvää. Johann Friedrich Gmelin kuvaili lajin holotyypin Hyväntoivonniemestä vuonna 1789.The Internet Bird Collection == Lähteet == Luokka:Luhtakanat
Madagaskarinluhtakana

Madagaskarinluhtakana (Rallus madagascariensis) on Madagaskarin kotoperäinen rantakana. Laji elää saaren itäosissa. Jules Verreaux kuvaili lajin holotyypin Madagaskarilta vuonna 1833.The Internet Bird Collection == Lähteet == Luokka:Luhtakanat Luokka:Uhanalaiset linnut
Kansallisurheilu

Kansallislaji on jonkin maan tai alueen kansallisurheilulaji. Se ei aina ole maansa suosituin urheilumuoto, mutta sillä on pitkät perinteet ja erityinen asema maan liikuntakulttuurissa. == Joidenkin maiden kansallislajeja == Maa Laji Buzkashi http://www.afghanembassy.net/buz.php Purjehdus Patohttp://www.en.argentina.ar/_en/sports/C480-pato-argentinas-national- sport.php Argentiinan kansallislaji Capoeira Jalkapallo Taekwondohttps://www.insidethegames.biz/articles/1063449/taekwondo-designated- as-south-koreas-flagbearing-national-sport Maahockey Gaelic football/Hurling Glima Kriketti Sumopaini Jääkiekko ja lacrosse Pöytätennis Jalkapallo Baseball (kesä) Koripallo http://zinas.nra.lv/sakums/ (talvi) Jääkiekko Koripallo Charreada Maastohiihto Paleta Frontón Jalkapallo/Lentopallo Alppihiihto Lentopallo Pesäpallo Muay Thai (Thainyrkkeily) Öljypaini Sambohttps://sambo.sport/en/federations/european-sambo-federation/all-russian- sambo-federation/ Brasilialainen jujutsuhttps://www.uaejjf.com/en/Pages/Jiu- Jitsu-in-UAE.aspx Baseball == Lähteet == Luokka:Kansallissymbolit Luokka:Urheilu
Jonathan Biabiany

Jonathan Ludovic Biabiany (s. 22. huhtikuuta 1988 Pariisi, Ranska) on ranskalainen jalkapalloilija, pelipaikaltaan laitahyökkääjä. Hän edustaa Sampdoriaa Italian miesten jalkapallon korkeimmalla sarjatasolla Serie A:ssa, mutta on tällä hetkellä lainassa samalla sarjatasolla pelaavassa Parmassa. ==Saavutukset== *Italian supercupin voitto 2010 ==Aiheesta muualla== Luokka:Ranskalaiset jalkapalloilijat Luokka:Vuonna 1988 syntyneet Luokka:Elävät henkilöt
Koronis-ryhmä

Koronis-ryhmä on pikkuplaneettaryhmä Marsin ja Jupiterin välisellä pääasteroidivyöhykkeellä. Ryhmän kappaleet ovat siis päävyöhykkeen asteroideja. Ryhmä on syntynyt suuremman pikkuplaneetan hajotessa palasiksi törmäyksessä.http://www.koronisfamily.com/ http://www.rni.helsinki.fi/~mjk/Koronis.pdf Ryhmän jäsenet ovat melko pieniä. Ne ovat läpimitaltaan alle 45 kilometrisiä. Niiden tiedetään olevan myös epäsäännöllisen muotoisia, sillä niiden havaittu kirkkaus vaihtelee kun ne pyörivät akselinsa ympäri. Tämä johtuu siitä, että pyöriessään epäsäännöllinen kappale näyttää välillä suuremman pinta-alan havaitsijoitaan kohti. Asteroidin pyöriessä siitä saatujen kirkkausmittausten sarjaa sanotaan pyörähdysvalokäyräksi. Useimpien Koronis-ryhmän kappaleiden, joista on tehty kirkkausmittauksia, valokäyrät näyttävät asteroidien pyörähdysaikojen sijoittuvan 6 ja 18 tunnin väliin. Ryhmä on saanut nimensä 158 Koronis-nimisen asteroidin mukaan. Muita ryhmän jäseniä ovat muun muassa 167 Urda, 208 Lacrimosa, 243 Ida, 311 Claudia 321 Florentina ja 720 Bohlinia.http://www.nineplanets.org/asteroids.html#asclass Vuonna 1993 Galileo-luotain lensi Idan ohi ja otti siitä lähikuvia. Tällöin löytyi myös Idan Dactyl-kuu.http://www.cfa.harvard.edu/iau/minorsats.html http://www.cfa.harvard.edu/iauc/05900/05948.html S-Type Asteroids, Ordinary Chondrites, and Space Weathering: The Evidence from Galileo's Fly-bys of Gaspra and Ida Ryhmän suurimmat jäsenet ovat Lacrimosa ja Urda, joiden läpimitat ovat noin 41 ja 40 km.http://www.daviddarling.info/encyclopedia/K/Koronis_family.html http://ssd.jpl.nasa.gov/sbdb.cgi?sstr=208+Lacrimosa http://ssd.jpl.nasa.gov/sbdb.cgi?sstr=167+Urda ==Lähteet== *Spin vectors in the Koronis family: comprehensive results from two independent analyses of 213 rotation lightcurves *Koronis Family Asteroids Rotation Lightcurve Observing Program *Satellites and Companions of Minor Planets *http://www.nineplanets.org/asteroids.html#asclass *IAUC 5948: 1994c; 1993 (243) 1; 1994C *The Internet Encyclopedia of Science: Koronis family of asteroids *S-Type Asteroids, Ordinary Chondrites, and Space Weathering: The Evidence from Galileo's Fly-bys of Gaspra and Ida *JPL Small-Body Database Browser: 208 Lacrimosa *JPL Small-Body Database Browser: 167 Urda ===Viitteet=== * Luokka:Päävyöhykkeen asteroidit
Kuukautissieni

Kuukautissieni eli kesto- tai luonnontamponi, on luonnonsieni, jota käytetään kuukautisten yhteydessä tamponin tapaan. Sieni huuhdellaan kylmällä vedellä noin muutaman tunnin välein.Muut kestosuojat Viitattu 21.9. 2010. == Terveysvaikutukset == Kuukautissieninä markkinoidaan pieniä pesusieniä, jotka ovat sienieläimiin kuuluvia merieläimiä. Pesusieni on lämpimän veden eläin, ja niitä elää enimmäkseen Välimeressä, mutta jonkin verran myös Bahamasaarilla ja Floridassa. Ennen näitä merieläimiä kerättiin luonnollisilta kasvupaikoiltaan, mutta nykyään ne ovat lähinnä viljeltyjä. Sienten käyttöä kuukautissuojana perustellaan muun muassa ekologisilla seikoilla: ne ovat luonnollisia eikä niitä ole käsitelty kemikaaleilla, ja siten ne ovat ympäristöystävällisempiä kuin tamponit. Ne huuhdellaan ja käytetään uudelleen, jolloin ne kestävät puolesta vuodesta vuoteen. On syytä kuitenkin harkita tarkkaan, mitä emättimeen työntää, jos kyseinen tuote ei ole siihen käyttöön suunniteltu ja käyttötarkoitukseen testattu. Yhdysvaltain elintarvike- ja lääkevirasto FDA:n mukaan 1980-luvulla testattiin laboratorio-olosuhteissa kuukautissuojina markkinoituja sieniä. Testitulokset osoittivat että sienet sisälsivät hiekkaa, roskia, bakteereja, hiivasieniä ja hometta. Yhdestä näytteestä löytyi stafylokokkia. Staphylococcus aureus on bakteeri, joka liitetään toksiseen šokkioireyhtymään (TSS), joka on myös tamponien käyttöön liittyvä riski, vaarallinen myrkytystila. Ainakin yksi TSS-tapaus oli voitu yhdistää sienen käyttöön kuukautissuojana, toinen tapaus oli myös mahdollisesti sienen käytön aiheuttama. Koska sienet ovat merieliöitä, niiden elinympäristöstä johtuen niihin hyvin luonnollisesti menee muun muassa hiekkaa. Sienen käyttö kuukautissuojana sisältää myös muita riskejä kuin siinä oleva hiekka ja muu emättimeen kuulumaton aines. Sienestä saattaa irrota kappale, joka jää vaginaan ja kerää bakteereita ja häiritsee emättimen luonnollista pH- tasapainoa. Luonteeltaan niin merisieni kuin synteettinenkin sieni ovat huokoisia ja sisältävät runsaasti ilmataskuja. Hapen läsnäolo liittyy myös TSS:n syntymiseen. Sieni saattaa aiheuttaa hankaumia emättimen seinämiin, kun sen asettaa paikoilleen ja poistaa. Lisäksi sienen lukemattomia onkaloita voi olla hyvin hankala saada puhtaiksi. Esimerkiksi keittiösienien on todettu sisältävän runsaasti bakteereita, eikä edes keittämisestä ollut hyötyä sienen puhdistamisessa. Päinvastoin, keittäminen saattoi jopa pahentaa asiaa. == Lähteet == Luokka:Kuukautissuojat
Koronis (täsmennyssivu)

Koronis (, ) voi viitata seuraaviin: * Koronis, lapiittien kuninkaan Flegyaan tytär kreikkalaisessa mytologiassa * Koronis, Fokiin kuningas Koronaioksen tytär kreikkalaisessa mytologiassa * Koronis, yksi hyadeista kreikkalaisessa mytologiassa * koronis, muinaiskreikan diakriittinen merkki * koronis, antiikin aikaisissa papyruksissa tekstinosia erottanut välimerkki * 158 Koronis, asteroidi * Koronis-ryhmä, edellisen mukaan nimetty asteroidiryhmä == Katso myös == * Koronída tai Koronís, useita paikkoja
Purjehdus kesäolympialaisissa 1992

Vuoden 1992 kesäolympialaisten purjehdus järjestettiin 27. heinäkuuta – 4. elokuuta 1992 Barcelonassa Espanjassa. Laji oli mukana olympialaisten ohjelmassa 20:tta kertaa. Mukana oli 441 osanottajaa 68 maasta. Tapahtumia oli kymmenen. == Mitalistit == === Miehet === Tapahtuma Kultaa Hopeaa Pronssia Purjelauta Franck David Mike Gebhardt Lars Kleppich Finnjolla José van der Ploeg Brian Ledbetter Craig Monk 470 Jordi Calafat Kiko Sánchez Morgan Reeser Kevin Burnham Tõnu Tõniste Toomas Tõniste === Naiset === Tapahtuma Kultaa Hopeaa Pronssia Purjelauta Barbara Kendall Zhang Xiaodong Dorien de Vries E-jolla Linda Andersen Natalia Vía-Dufresne Julia Trotman 470 Theresa Zabell Patricia Guerra Leslie Egnot Jan Shearer Jennifer Isler Pamela Healy === Avoin luokka === Tapahtuma Kultaa Hopeaa Pronssia Flying Dutchman Luis Doreste Domingo Manrique Stephen Bourdow Paul Foerster Jens Bojsen-Møller Jørgen Bojsen-Møller Soling Jesper Bank Steen Secher Jesper Seier Kevin Mahaney Jim Brady Doug Kern Lawrie Smith Robert Cruikshank Ossie Stewart Star Mark Reynolds Harold Haenel Rod Davis Don Cowie Ross MacDonald Eric Jespersen Tornado Yves Loday Nicolas Hénard Randy Smyth Keith Notary Mitch Booth John Forbes == Mitalitaulukko == 1\. 4 1 0 5 2\. 2 0 0 2 3\. 1 6 2 9 4\. 1 2 1 4 5\. 1 0 1 2 6\. 1 0 0 1 7\. 0 1 0 1 8\. 0 0 2 2 9\. 0 0 1 1 9\. 0 0 1 1 9\. 0 0 1 1 9\. 0 0 1 1 == Lähteet == *Sailing at the 1992 Barcelona Summer Games Luokka:Kesäolympialaiset 1992 1992
Koripallon Afrikan-mestaruuskilpailut

Koripallon Afrikan-mestaruuskilpailut on FIBA African järjestämä koripallon mestaruusturnaus afrikkalaisille maajoukkueille. Afrikan-kisat toimivat myös karsintoina maailmanmestaruuskilpailuihin ja olympiaturnaukseen. Kilpailuja on järjestetty vuodesta 1962 lähtien, jolloin mestaruuden voitti Yhdistynyt arabitasavalta. Lopputurnaus järjestetään nykyisin kahden vuoden välein. == Kisat ja mitalistit == Vuosi Pelipaikka Loppuottelut Loppuottelut Loppuottelut Pronssiottelu Pronssiottelu Pronssiottelu Vuosi Pelipaikka Mestari Tulos Toinen Kolmas Tulos Neljäs 1962 (Kairo) Yhdistynyt arabitasavalta * Sudan Marokko * Guinea 1964 (Casablanca) Yhdistynyt arabitasavalta * Marokko Palestiina * Tunisia 1965 (Tunis) Marokko * Tunisia Algeria * Senegal 1968 (Casablanca) Senegal 67–60 Marokko Keski-Afrikka 76–60 Mali 1970 (Alexandria) Yhdistynyt arabitasavalta 70–63 Senegal Tunisia 76–56 Keski-Afrikka 1972 (Dakar) Senegal 61–54 Egypti Mali 107–74 Keski-Afrikka 1974 (Bangui) Keski- Afrikka 172–67 Senegal Tunisia 82–72 Kamerun 1975 (Alexandria) Egypti * Senegal Sudan * Zaire 1978 (Dakar) Senegal 103–72 Norsunluurannikko Egypti 2–0 Sudan 1980 (Rabat) Senegal 96–90 Norsunluurannikko Marokko 97–83 Algeria 1981 (Mogadishu) Norsunluurannikko 81–65 Egypti Somalia ei pelattu Senegal 1983 (Alexandria) Egypti 94–68 Angola Senegal 78–71 Norsunluurannikko 1985 (Abidjan) Norsunluurannikko 84–73 Angola Egypti 74–73 Senegal 1987 (Tunis) Keski-Afrikka 94–87 Egypti Angola 73–71 Mali 1989 (Luanda) Angola 89–62 Egypti Senegal 65–53 Mali 1992 (Kairo) Angola 71–66 Senegal Egypti 97–81 Mali 1993 (Nairobi) Angola 69–61 Egypti Senegal 90–76 Kenia 1995 (Alger) Angola 68–55 Senegal Nigeria 58–51 Algeria 1997 (Dakar) Senegal 69–48 Nigeria Angola 79–55 Egypti 1999 (Luanda) Angola 79–72 Nigeria Egypti 75–63 Mali 2001 (Casablanca) Angola 78–68 Algeria Egypti 77–71 Tunisia 2003 (Alexandria) Angola 85–65 Nigeria Egypti 81–79 Senegal 2005 (Alger) Angola 70–61 Senegal Nigeria 88–76 Algeria 2007 (Luanda) Angola 86–72 Kamerun Kap Verde 53–51 Egypti 2009 (Bengasi) Angola 82–72 Norsunluurannikko Tunisia 83–68 Kamerun 2011 (Antananarivo) Tunisia 67–56 Angola Nigeria 77–67 Norsunluurannikko 2013 (Abidjan) 57–40 57–56 2015 (Radès) 74–65 82–73 * Pelattiin lohkomuotoisena == Mitalitaulukko == Sija Maa Mestaruus Hopeaa Pronssia Yhteensä 1\. 11 4 2 17 2\. 5 6 6 17 3\. 5 6 4 15 4\. 2 3 0 5 5\. Keski-Afrikka 2 0 1 3 6\. 1 3 3 7 7\. Marokko 1 2 2 5 8\. 1 1 4 6 9\. Algeria 0 1 1 2 = Sudan 0 1 1 2 11\. Kamerun 0 1 0 1 12\. Kap Verde 0 0 1 1 = Mali 0 0 1 1 = Somalia 0 0 1 1 == Lähteet == == Aiheesta muualla == * Virallinen kotisivu *
Interball

Interball () oli alkujaan neuvostoliittolainen, mutta toteutettuna venäläinen, avaruuslento. Sen toteutti Venäjän avaruusjärjestö ja IKI-instituutti. Lennon toteutukseen osallistuivat mm. Tšekin tiedeakatemia, NASA, ESA, JAXA ja Suomi. Missio koostui kahdesta satelliitista * Interball Tail, joka laukaistiin avaruuteen 3. elokuuta 1995. * Interball Aurora, joka laukaistiin avaruuteen 29. elokuuta 1996.http://www.iki.rssi.ru/interball/. Viitattu 28.7.2014 Satelliitit lensivät ellipsillä radoilla likimain ekliptikan tasossa. Satelliittien mukana laukaistiin Magion-4 ja Magion-5 satelliitit, jotka olivat tšekkiläistä valmistetta. ==Lähteet== == Aiheesta muualla== *INTERBALL on the site of the Space Research Institute Luokka:Satelliitit
Freja (satelliitti)

Freja oli ruotsalainen Maan magnetosfääriä tutkiva satelliitti, joka laukaistiin avaruuteen 6. lokakuuta 1992http://space.skyrocket.de/doc_sdat/freja.htm. Viitattu 27.7.2014 Sen rakensi Swedish Space Corporation ja sen rahoitti Rymdstyrelse. Sen kuljetti avaruuteen Pitkä Marssi 2C -kantoraketti Jiuquanin avaruuskeskuksesta Kiinan kansantasavallasta. Satelliitti maksoi 19 miljoonaa dollaria, joka ei sisällä sen tiedelaitteita. Saksa rahoitti noin 25 prosenttia satelliitin kehitystyöstä. Missio päättyi 30. kesäkuuta 1995 ja satelliitti lakkasi toimimasta 14. lokakuuta 1996. Tekniikkaa * massa 274 kg, josta 60 kg tiedelaitteita * sähköteho 168 W Rata * apogeum 1756 km * perigeum 601 km * inklinaatio 63 astetta == Experiments (payload) == * (F1) Sähkökentät, Royal Institute of Technology, Ruotsi * (F2) Magneettikentät, Applied Physics Laboratory/Johns Hopkins University, Yhdysvallat * (F3C) Kylmä plasma, National Research Council of Canada, Kanada. * (F3H) Partikkelit, Swedish Institute of Space Physics, Kiiruna, Ruotsi * (F4) Aallot, Swedish Institute of Space Physics, Uppsala, Ruotsi * (F5) Revontulikamera, University of Calgary, Kanada * (F6) Elektronit, Max Planck -instituutti, Saksa * (F7) Partikkelikorrelaattori, Max Planck -instituutti, Saksa ==Lähteet== == Aiheesta muualla== * Freja at Swedish Space Corporation * Freja at Astronautix * Freja at SCC Luokka:Tiedesatelliitit Luokka:Ruotsin tiede ja tekniikka
BeppoSAX

BeppoSAX oli italialais-hollantilainen röntgenastronomian satelliitti. Se laukaistiin avaruuteen 30. huhtikuuta 1996 Atlas I-kantoraketilla http://www.asdc.asi.it/bepposax/sax_orbit.html . Viitattu 2014-07-21 ja se putosi Tyyneenmereen 29. huhtikuuta 2003 http://www.asdc.asi.it/bepposax/latestnews.html . Viitattu 2014-07-21. ==Lähteet== == Aiheesta muualla == *Homepage von Bepposax bei ASI *Homepage von BeppoSAX bei NASA Luokka:Satelliitit
Tanska olympialaisissa

Tanska on osallistunut kaikkiin olympialaisten kesäkisoihin lukuun ottamatta Saint Louisin kisoja 1904. Talviolympialaisissa maa oli mukana ensimmäisen kerran Sankt Moritzissa 1948, ja on ollut mukana kaikissa kisoissa Calgarysta 1988 lähtien. Tanska on saavuttanut yhteensä 45 kulta-, 75 hopea- ja 75 pronssimitalia. Tanskan menestyksekkäimmät urheilumuodot ovat olleet purjehdus, 12 kultamitalia, sekä pyöräily ja soutu, joissa maa on saanut seitsemän kultaa. Eniten kultamitaleja on voittanut Paul Elvstrøm, joka purjehti kultaa neljissä peräkkäisissä olympialaisissa Lontoosta 1948 Roomaan 1960. Soutaja Eskild Ebbesen on saanut kolme kultaa ja kaksi pronssia 1996–2012. Viisi mitalia ovat saavuttaneet myös ampujat Lars Jørgen Madsen (1900–1920) ja Niels Larsen (1912–1924). Tanskan toistaiseksi ainoan talvikisamitalin on saavuttanut naisten curlingjoukkue Naganossa 1998. == Tanskan olympiamitalit urheilumuodoittain == Urheilumuoto Kulta Hopea Pronssi Yhteensä Purjehdus 12 9 9 30 Pyöräily 7 9 10 26 Soutu 7 5 12 24 Käsipallo 4 0 0 4 Ammunta 3 10 5 18 Melonta 3 6 5 14 Uinti 3 5 6 14 Nyrkkeily 1 5 6 12 Sulkapallo 1 3 4 8 Miekkailu 1 2 3 6 Telinevoimistelu 1 2 1 4 Urheilumuoto Kulta Hopea Pronssi Yhteensä Painonnosto 1 2 0 3 Uimahypyt 1 0 1 2 Yleisurheilu 0 4 3 7 Ratsastus 0 4 2 6 Paini 0 3 6 9 Jalkapallo 0 3 1 4 Curling 0 1 0 1 Maahockey 0 1 0 1 Tennis 0 1 0 1 Pöytätennis 0 0 1 1 == Tanskan mitalit kesäolympialaisissa == Vuosi Kulta Hopea Pronssi Yhteensä 1896 1 2 3 6 1900 1 3 2 6 1904 ei osallistunut ei osallistunut ei osallistunut ei osallistunut 1908 0 2 3 5 1912 1 6 5 12 1920 3 9 1 13 1924 2 5 2 9 1928 3 1 2 6 1932 0 3 3 6 1936 0 2 3 5 1948 5 7 8 20 1952 2 1 3 6 1956 1 2 1 4 1960 2 3 1 6 1964 2 1 3 6 1968 1 4 3 8 1972 1 0 0 1 1976 1 0 2 3 1980 2 1 2 5 1984 0 3 3 6 1988 2 1 1 4 1992 1 1 4 6 1996 4 1 1 6 2000 2 3 1 6 2004 2 1 5 8 2008 2 2 3 7 2012 2 4 3 9 2016 2 6 7 15 Yhteensä 45 74 75 194 == Tanskan mitalit talviolympialaisissa == Vuosi Kulta Hopea Pronssi Yhteensä 1924–1936 ei osallistunut ei osallistunut ei osallistunut ei osallistunut 1948–1952 0 0 0 0 1956 ei osallistunut ei osallistunut ei osallistunut ei osallistunut 1960–1968 0 0 0 0 1972–1984 ei osallistunut ei osallistunut ei osallistunut ei osallistunut 1988–1994 0 0 0 0 1998 0 1 0 1 2002–2018 0 0 0 0 Yhteensä 0 1 0 1 == Lähteet == == Aiheesta muualla == *Tanska Kansainvälisen olympiakomitean sivustolla *Tanskan olympiakomitean sivusto *
Risto Tuominen

Risto Tuominen voi viitata seuraaviin: *Risto Tuominen, kansanedustaja *Risto Tuominen, pesäpalloilija *Risto Tuominen, Human Temple -yhtyeen kitaristi ja laulaja
Mikko Hakola

Mikko Hakola (s. 1978) on suomalainen näyttelijä ja Kalle Päätalo -yhtyeen laulaja. Hän työskentelee turvallisuusalalla helsinkiläisessä yrityksessä projektipäällikkönä ja on asunut Pirkanmaalla vuodesta 2007 lähtien. ==Filmografia== Vuosi Elokuvahttps://www.elonet.fi/fi/henkilo/243999 Rooli Huom. 1995 Tyttöjä ja jäätelöä Jukka Lajunen 1999 Pitkä kuuma kesä Jukka Lajunen 2000 Lakeuden kutsu Jere == Lähteet == == Aiheesta muualla == *IMDB Luokka:Suomalaiset näyttelijät Luokka:Suomalaiset rocklaulajat Luokka:Vuonna 1978 syntyneet Luokka:Elävät henkilöt
Eat Pray Love – omaa tietä etsimässä

Eat Pray Love – omaa tietä etsimässä (Eat Pray Love) on Julia Robertsin tähdittämä elokuva, joka perustuu Elizabeth Gilbertin omakohtaisiin kokemuksiin pohjautuvaan kirjaan Omaa tietä etsimässä Italiassa, Intiassa ja Indonesiassa. Elokuvan toinen käsikirjoittaja ja ohjaaja on Ryan Murphy. Elokuva sai Yhdysvaltain ensi-iltansa 13. elokuuta 2010 ja Suomen ensi-ilta oli 8. lokakuuta 2010.http://www.finnkino.fi/Event/298139/ Omaa tietä etsimässä todistaa, että on olemassa monta tapaa repäistä kunnolla ja tarkastella maailmaa aivan uudesta näkökulmasta. Elokuvan päähenkilö Liz Gilbert lähtee avioliitostaan ja päätyy pian uuteen suhteeseen. Sitten hän huomaa, että hänen pitäisi hetken aikaa paneutua omiin ajatuksiinsa, eikä siirtyä seurustelukumppanista toiseen. Siksi hän lähteekin matkalle: ensin Italiaan nauttimaan syömisestä ja ympäristön kauneudesta, sitten Intiaan rukoilemaan ja löytämään oman henkisen puolensa ja lopulta vielä Balille tapaamaan vanhaa poppamiestä ja nauttimaan elämästä – ja lopuksi myös rakastumaan ja rakastamaan. ==Rooleissa == == Lähteet == * ===Viitteet=== ==Aiheesta muualla== * Washington Post: 'Eat Pray Love': Parsing our feelings about all those product tie-ins Luokka:Yhdysvaltalaiset draamaelokuvat Luokka:Elämäkertoihin ja muistelmiin perustuvat elokuvat Luokka:Vuoden 2010 yhdysvaltalaiset elokuvat Luokka:Columbia Picturesin elokuvat
Marja pieni!

Marja pieni! on Eija-Elina Bergholmin esikoiselokuva vuodelta 1972. Pääosaa pankkivirkailijaa näyttelee Liisamaija Laaksonen. Televisioteatterin ohjaajana työskennellyt Bergholm oli tehnyt aiemmin kaksi elokuvakäsikirjoitusta, ja hän ohjasi vuonna 1984 Donnerin romaanin pohjalta elokuvan Angelan sota. Marja pieni! oli menestys, vaikka tuottikin tappiota, jonka tosin korvasivat Elokuvasäätiön tuotantotuki ja 200 000 markan laatutukipalkinto Taustaa, viitattu 2.8.2014 ==Arviot== Elokuva sai aikalaisarvioissa yleisesti melko myönteisen vastaanoton. "Marja pieni on kuitenkin kaunis pieni elokuva, joka kannattaa katsoa", kirjoittaa Eeva Järvenpää (Helsingin Sanomat), ja samalla linjalla on Erkka Lehtola) (Aamulehti). Mutta esimerkiksi Bengt Pihlström (Nya Pressen) löytää siitä runsaasti kliseitä ja Heikki Eteläpää (Uusi Suomi) kirjallista painolastia. Lehdistöarvio, viitattu 2.8.2014 2000-luvun arviossa eräs kriitikko näkee sen olevan "lähellä 1960-70-lukujen vaihteen osallistuvaa tv-teatteria".JK: Marja pieni, Viikon tv-elokuvia, Tv-maailma, 31/2014 sivu 10 ==Näyttelijät== ==Lähteet== Luokka:Suomalaiset mustavalkoelokuvat Luokka:Vuoden 1972 suomalaiset elokuvat
Sound and Vision

Sound and Vision on David Bowien kappale ja single vuoden 1977 albumilta Low. Se on albumin tunnetuin kappale ja nousi Britanniassa listan sijalle 3. ”Sound and Visionia” pidettiin aikoinaan radikaalina singlekappaleena sen pitkän, lähes kaksi minuuttia kestävän intron vuoksi. Hieman ennen ensimmäisiä sanoja kuultavan ”doo-doo-doo” -pätkän laulaa tuottaja Tony Viscontin silloinen vaimo Mary Hopkin. Bowien laulusuoritusta on pidetty yhtenä hänen uransa ilmeettömimmistä. Kappaleessa piti alun perin olla myös enemmän säkeistöjä, mutta ne jätettiin lopulta pois. Singlen B-puolella on instrumentaali ”A New Career in a New Town”, joka myös kuuluu Low-albumille. ==Kappaleet singlellä== A-puoli # B-puoli # * ==Lähteet== *Kappaleet, kestot ja tuottaja: David Bowie – Sound And Vision (Song) ===Viitteet=== Luokka:David Bowien kappaleet Luokka:Vuoden 1977 kappaleet
The Fox (Elton Johnin albumi)

The Fox on Elton Johnin viidestoista studioalbumi, joka julkaistiin vuonna 1981. Albumin tuottivat Elton John, Clive Franks ja ensimmäistä kertaa Chris Thomas. == Kappaleet == #"Breaking Down Barriers" – 4:40 #"Heart in the Right Place" – 5:12 #"Just Like Belgium" – 4:08 #"Nobody Wins" – 3:42 #"Fascist Faces" – 5:10 #"Carla/Etude" / "Fanfare" / "Chloe" – 10:50* #"Heels of the Wind" – 3:37 #"Elton's Song" – 3:00* #"The Fox" – 5:10 * Nauhoitettu elokuussa 1979. == Muusikot == *Elton John – laulu, piano *Nigel Olsson – rummut *Alvin Taylor – rummut *Dee Murray – bassokitara, taustalaulu *Ritchie Zito – kitarat *James Newton-Howard – kosketinsoittimet *Mickey Raphael – huuliharppu *Jim Horn – saksofoni *Victor Feldmanin – lyömäsoittimet *Stephanie Spruill – lyömäsoittimet, taustalaulu == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1981 albumit